text: Flere og flere børn rammes af diabetes
  01 maj 2014 kl. 19.01
  Siden 1997 er antallet af nye tilfælde af børn og unge med diabetes fordoblet.
  Det er et mysterium hvorfor ? men antallet af børn med type 1-diabetes stiger og stiger.
  Sygdommen er uhelbredelig og kræver behandling med insulin hver dag resten af livet.
  Søndag den 1. juni holder Diabetesforeningen landsindsamling.
  De foreninger, som hjælper Diabetesforeningen med at samle ind, får selv 15 pct. af det indsamlede beløb.
  - Jeg synes, der er en tre-dobbelt gevinst ved denne måde at samle ind på. Vi får flere penge til diabetessagen. Vores lokale foreninger får lidt penge til deres arbejde. Og når vi involverer andre grupper end normalt i indsamlingen, styrker vi det lokale kendskab til diabetes. Det er et smukt samarbejde, siger John Arne Sørensen, der er koordinator for indsamlingen i Kolding.
   
  Hver uge får 10 danske børn type 1-diabetes (sukkersyge) Siden 1997 er antallet af nye tilfælde af børn og unge med type 1-diabetes fordoblet Type 1-diabetes rammer overvejende børn og unge. Sygdommen er kronisk og kræver behandling med insulin resten af livet Type 1-diabetes rammer tilfældigt, er uhelbredelig og kan ikke forebygges Type 1-diabetes er i vækst over hele verden. Internationale eksperter forventer, at antallet af europæiske børn under 15 år med type 1-diabetes vil stige med 70 pct. frem til 2020, mens stigningen blandt de mindste under fem år vil være hele 100 pct. 320.545 danskere har diabetes (alle typer) I 2025 vil op mod 600.000 danskere have diabetes Med diabetes følger risikoen for en række følgesygdomme, som bl.a. tæller invaliderende skader på nyrer, øjne, hjerte ? og i værste fald blindhed og amputationer De to almindeligste typer diabetes er diabetes 1 og diabetes 2 ? type 1-diabetes udgør ca. 10 pct. 1 ud af 18 danskere har diabetes I gennemsnit får 71 danskere hver dag konstateret type 1- eller type 2-diabetes Diabetes koster det danske samfund omkring 86 mio. kr. om dagenKilde: Diabetesforeningen
  
  